
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 224 

16 Μαρτίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Ο.Ε.Υ. του Βρεφονηπιακού Σταθμού Δ. Κε- 

ρατσινίου. 

Ίδρυση και λειτοργία Σχολής Βυζαντινής Αγιο¬ 
γραφίας και Ψηφιδωτού εις τους χώρους του 
ιερού ενοριακού ναού Κοιμήσεως της Θεοτό¬ 


κου Ρεθύμνου. 2 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΕΡΗΑ ϋ3. 3 


Ανάκληση άδειας κυκλοφορίας φαρμακευτικού ιδιο¬ 
σκευάσματος (προϊόντος αίματος) ΘΑΜΜΑ νΕΝΙΝ. 4 
Χορήγηση άδειας κυκλοφορίας φαρμακευτικού 
ιδιοσκευάσματος (προϊόντος αίματος) ΘΑΜ¬ 


ΜΑ νΕΝΙΝ Ρ. 5 

Χορήγηση άδειας κυκλοφορίας ραδιοφαρμακευτικού 
σκευάσματος ΡΕΒΒΙΟ (59 Ρθ) ΘΙΤΒΑΤΕ ΙΝϋΒΟΤΙΟΝ 

ΒΡ/ΝΥΟΟΜΕϋ ΑΜΕΒ5ΗΑΜ. 6 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ΤΕΤΒΑΡΑΟ. 7 


ΑΠΟΦΑΣΕΙ Σ 

Αριθ. 07/ΔΤΑ/24977(48) (1) 

Έγκριση Ο.Ε.Υ. του Βρεφονηπιακού Σταθμού Δ. Κερα- 
τσινίου. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37Α/87 και 22/90. 

3. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

4. Τις διατάξεις των νόμων: α) Ν. 2130/94, β) Ν. 2190/94 
καιγ)Ν. 2218/94. 

5. Την με αριθμ. πρωτ. ΔΙΚΠ.Ρ/Φ2/3210/1.4.86 Εγκυκλ. 
Υπ. Προεδρίας της Κυβερνήσεως και Γεν. Διαταγή 59 α- 
ριθμ. 53560/6.8.86 Υπ. Εσ. 

6. Την αριθμ. 2347/30.9.97 απόφαση περί μεταβίβαση 


αρμοδιοτήτων του Γεν. Γραμματέατης Περιφέρειας Αττι¬ 
κής στον Προϊστάμενο της Δ/νσης Τοπ. Αυτ/σης καιΔ/σης 
Ν. Πειραιά να υπογράφει με Ε.Γ.Γ.Π. την αποστολή στο Ε¬ 
θνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

7. Την 35/98 απόφαση του Δημοτικού Συμβουλίου Κε- 
ρατσινίου με την οποία εγκρίνεται ο Ο.Ε.Υ. του Βρεφονη¬ 
πιακού Σταθμού Δ. Κερατσινίου. 

8. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ που διατυπώθηκε στα 4/6.7.98 
και 6/10.9.98 πρακτικά αυτού, αποφασίζουμε: 

Εγκρίνουμε του Ο.Ε.Υ. του Βρεφονηπιακού Σταθμού Δ. 
Κερατσινίου ως εξής: 

Άρθρο Ιο 
ΓΕΝΙΚΗ ΔΙΑΤΑΞΗ 

Σκοπός του Νομικού Προσώπου είναι: η φύλαξη, επιμέ¬ 
λεια, φροντίδα, ψυχαγωγία και διατροφή βρεφών και νη¬ 
πίων με σκοπό την ισόρροπη και ολόπλευρη ανάπτυξη της 
προσωπικότητάς τους, η εξυπηρέτηση της υγείας, σωμα¬ 
τικής εξέλιξης των βρεφών και νηπίων, η ανάπτυξη των 
νοητικών ικανοτήτων τους, η υποστήριξη της ανάπτυξης 
της γλωσσικής έκφρασης, δημιουργικότητας και σκέψεις 
τους και η απόκτηση όλων των αναγκαίων, υγιεινών και η¬ 
θικών συνηθειών ως πολιτισμένου ανθρώπου και η προ- 
παρασκευή τους για φυσική μετάβασή τους από την οικο¬ 
γενειακή ζωή στο σχολικό περιβάλλον καθώς και η υπο¬ 
βοήθηση και συμπλήρωση της αγωγής που δίνει η 
οικογένεια με εφαρμογή εξειδικευμένου εκπαιδευτικού 
και συμβουλευτικών προγραμμάτων ΦΕΚ 363/7.5.97 τ.Β'. 

Αρθρο 2ο 

ΑΡΙΘΜΟΣ ΦΙΛΟΞΕΝΟΥΜΕΝΩΝ ΠΑΙΑΔΙΩΝ 

Ο αριθμός των παιδιών που θα φιλοξενούνται στον Βρε¬ 
φονηπιακό Δημοτικό Σταθμό Κερατσινίου ορίζεται το α¬ 
νώτατο σε 75 (εβδομήντα πέντε) βρέφη κακ νήπια οργα¬ 
νωμένα σε 3 τμήματα όπου με απόφαη του Διοικητικού 
Συμβουλίου κάθε φορά θα καθορίζονται τα τμήματα βρε¬ 
φών, νηπίων που θα λειτορυγούν κάθε περίοδο από 1 Σε¬ 
πτεμβρίου έως 31 Ιουλίου του επομένου έτους (ηλικίες 
και συγκρότηση τμημάτων καθορίζονται με το άρθρο 12 
του Πρότυπου Κανονισμού Λειτουργίας Σταθμών). 

Άρθρο 3ο 

Η όλη υπηρεσία του Βρεφονηπιακού Σταθμού θα συ¬ 
γκροτείται από δύο τμήματα: 

α) Διοικητικών και Οικονομικών Υπηρεσιών, 
β) Βρεφονηπιοκομίας. 

Άρθρο 4ο 

Οι προβλεπόμενες από το προηγούμενο άρθρο υπηρε¬ 
σίες υποδιαιρούνται στα παρακάτω γραφεία: 

Α) Τμήμα Διοικητικών και Οικονμικών Υπηρεσιών 

α) Γραφείο Διαχειριστού 

β) Γ ραφείο Παιδιάτρου 

γ) Γ ραφείο Μαγειρείου και καθαριότητας 

Β) Τμήμα Βρεφονηπιοκομίας 

α) Γ ραφείο Προϊσταμένου -ης 

β) Γ ραφείο Βρεφονηπιοκόμων - Παιδαγωγικών δραστη¬ 
ριοτήτων και εργασιών. 

Άρθρο 5ο 

Η οργανική σύνθεση και διαβάθμιση των θέσεων του- 
τακτικού προσωπικού ορίζεται ως ακολούθως σύμφωνα 
με κλάδους βαθμούς και ειδικότητες. 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕ 

1. Κλάδος ΤΕ9 Βρεφονηπιοκομίας 
ΘΕΣΕΙΣ: Τρεις (3) με βαθμποΔ-Α 

2. Κλάδος ΔΕ8 βοηθών βρεφοκόμων - παιδοκόμων 
ΘΕΣΕΙΣ: Τρεις (3) με βαθμό Δ-Α 

3. Κλάδος ΔΕ32 Μαγείρων 
ΘΕΣΗ: Μία (1) με βαθμό Δ-Α 

ΚΑΤΗΓΟΡΙΑ ΥΕ 

1. Κλάδος ΥΕ 14 τραπεζοκόμων 
ΘΕΣΗ: Μία (1) με βαθμό Ε-Β 

2. Κλάδος ΥΕ16 Καθαριστριών 
ΘΕΣΕΙΣ: Δύο (2) με βαθμό Ε-Β. 

Άρθρο 6ο 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται σύμ¬ 
φωνα με το Π.Δ. 22/90 (ΦΕΚ 7/22.1.90 τ.Α'). 

Άρθρο 7ο 

Τα των μονίμων καθήκοντα, μεταβολές, εξελίξεις προ¬ 
σλήψεις κ.λ,π. διέπονται από τις διατάξεις του Ν. 1188/81, 
Π.Δ. 22/90, Ν. 2190/94, Ν. 2307/95, Ν. 2503/97 που αφο¬ 
ρούν προσωπικό των ΟΤΑ. 

Άρθρο 8ο 

Τα γενικά και ειδικά καθήκοντα του προσωπικού του 
Σταθμού καθορίζονται ως εξής: 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

α) ΚΑΘΗΚΟΝΤΑ ΔΙΑΧΕΙΡΙΣΤΟΥ 

• Είναι υπεύθυνος για την προμήθεια και τον έγκαιρο ε¬ 
φοδιασμό του Σταθμού με τα αναγκαία τρόφιμα και λοιπά 
υλικά, γα την καλή φύλαξη, συντ/ση και διάθεσή τους κα¬ 
θώς και για την λοιπή εν γένει περιουσία του Σταθμού, 
σύμφωνα με τις εκάστοτε αποφάσεις του Διοικητικού 
Συμβουλίου. 

• Διαχειρίζεται την προμήθεια και διανομή υλικών: τρο¬ 
φοδοσίας, καθαριότητας και συντήρησης σε συνεργασία 
με το εξειδικευμένο προσωπικό του. 

• Διαχειρίζεται την προμήθεια σκευών του μαγειριού, 
της λινοθήκης κλπ σύμφωνα με τις ανάγκες που προκύ¬ 
πτουν σε συνεργασία με το προσωπικό. 

• Φροντίζει για την απολύμανση και υγιεινή των χώρων 


σε συνεργασία με τον παιδίατρο του Βρεφονηπιακού 
Σταθμού. 

• Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ.) 
που προκύπτουν. 

• Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

• Πραγματοποιεί τις πληρωμές και εισπράξεις του Νο¬ 
μικού προσώπου. Για τις πληρωμές συνυπογράφει με τον 
πρόεδρο του ΔΣ. Είναι υπεύθυνος για την έγκαιρη από¬ 
δοση των γενόμενων κρατήσεων για φόρους ή σφαλιστι- 
κές εισφορές. 

• Είναι υπεύθυνος για την τήρηση γενικά των λογ/σμών 
του νομικού προσώπου τη συγκέντρωση των παραστατι¬ 
κών στοιχείων της διαχείρισης και την φύλαξη και ταξινό¬ 
μηση όλων των δικαιολογητικών εισπράξεων και πληρω¬ 
μών έτσι ώστε να είναι ευχερής ο έλεγχος της διαχείρι- 
σης. 

• Είναι υπέυθυνος για την κατάρτιση του Προϋπολογι¬ 
σμού, του απολογισμού και του ισολογισμού, του νομικού 
Προσώπου εισηγούμενος εγκαίρως τυχόν αναμόρφωσή 
του. 

• Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του προϋ¬ 
πολογισμού εσόδων - εξόδων. Καταρτίζει σε συνεργασία 
με το Δημοτικό ταμείο τον αιτιολογισμό εσόδων - εξόδων 
και τον ισολογισμό, καθώς και τις εκθέσεις γι’ αυτό. 

• Επιμελείται της εκκαθαρίσεως και εντολής πληρω¬ 
μών κάθε δαπάνης. Ελέγχει τα δικαιολογητικά κάθε δα¬ 
πάνης προς διαπίστωση του νόμιμου και κανονικού ή όχι 
αυτής. Φροντίζει για την έκδοση χρηματικών ενταλμάτων 
και την μισθοδοσία του προσωπικού. Τηρεί μισθολογικά 
μητρώα όλου του προσωπικού, συντάσσει τις βεβαιώσεις 
αποδοχών των εργαζομένων και φροντίζει για την ασφά¬ 
λιση αυτού. Φροντίζει για την τήρηση της ισχύουσας κά¬ 
θε φορά νομοθεσίας σχετικά με την υπηρεσιακή και συ- 
νταξιοδοτική κατάσταση των υπαλλήλων. Φροντίζει για 
την διεξαγωγή όλων εκείνων των διαδικασιών που είναι α¬ 
παραίτητες για την πρόσληψη προσωπικού, προαγωγές, 
απολύσεις, παρατηρήσεις, αποχωρήσεις, τοποθετήσεις, 
χορηγήσεις αδειών, πειθαρχικές υποθέσεις κλπ. τηρεί τα 
μητρώα και τους ατομικούς φακέλους αδειών, πειθαρχι¬ 
κές υποθέσεις για την συνεχή ενήμερωσή τους. Εισηγεί- 
ται στο ΔΣ θέματα που αφορούν το προσωπικό και ενερ¬ 
γεί την σχετική αλληλογραφία. 

• Πληροφορεί το προσωπικό για τους νόμους που το α¬ 
φορούν και για όλα τα θέματα που αποφασίζει το ΔΣ. 

• Επιμελείται της παραλαβής, πρωτοκόλλησης, ευρε¬ 
τηρίου και συσχέτησης όλων των εισερχομένων εγγρά¬ 
φων και της τήρησης του πρωτότυπου στο αρχείο. 

• Διεκπεραιώνει αυθημερόν την εισερχόμενη και εξερ- 
χόμενη αλληλογραφία. Επεξεργάζεται διακηρύξεις δη¬ 
μοπρασιών και κάθε σχετικό που του ανατίθεται από την 
Διοίκηση, έχει την ευθύνη για ότι σχετικό με τις αγορές, 
δημοσιεύσεις, διαγωνισμούς, προμήθειες κλπ. του Νομι¬ 
κού Προσώπου. 

• Παρακολουθεί το ωράριο εργασίας των υπαλλήλων 
του Σταθμού. 

β) ΚΑΘΗΚΟΝΤΑ ΠΑΙΔΙΑΤΡΟΥ (ΜΕ ΣΥΜΒΑΣΗ ΜΙΣ¬ 
ΘΩΣΗΣ ΕΡΓΟΥ) 

• Εξετάζει κατά διαστήματα και κατ’ ελάχιστο όριο μια 
φορά ανά δεκαπέντε ημέρες όλα τα παιαδιά των Σταθμών 

του νομικού προσώπου, και παρακολουθεί την ανάπτυξη 
τους σημειώνοντας τις παρατηρήσεις του στην ατομική 
καρτέλα κάθε παιδιού. 

• Παρακολουθεί συνεργαζόμενος με την Κοινωνική Λει¬ 
τουργό και την Ψυχολόγο την ψυχοσωματική υγεία και α¬ 
νάπτυξη των παιδιών. 

• Εισηγείται για την δυνατότητα επιστροφής στον 
Σταθμό παιδιού που απούσιασε από σοβαρή ασθένεια με 
βάση το ιατρικό πιστοποιητικό που προσκομίζει από τους 
γονείς και την προσωπική του εξέταση. 

• Διατηρεί στο Σταθμό πρόχειρο φαρμακείο με απα¬ 
ραίτητα φάρμακα και για οποιονδήποτε έκτακτο περιστα¬ 
τικό πρέπει να σπεύδει για την παροχή των υπηρεσιών 
του. 

• Είναι υπεύθυνος για την εξασφάλιση υγιεινού χώρου 
διαβίωσης των παιδιών (καθ/τα χώρου, ασφάλεια, έκθεση 
σε βλαπτικούς παράγοντες κλπ.). 

• Εισηγείται την προληπτική φροντίδα των παιδιών που 
φοιτούν στον Βρεφονηπιακό Σταθμό με προγραμματι¬ 
σμένες ιατρικές εξετάσεις που περιλαμβάνουν: 

α. Εκτίμηση σωματικής ανάπτυξης, 
β. Εκτίμηση ψυχοκινητικής εξέλειξης. 
γ. Εκτίμηση - σχεδίασμά εμβολιασμών, 
δ. Εξέταση - αντιμετώπιση παχυσαρκίας, 
ε. Έλεγχο όρασης, 
στ. Έλεγχο ακοής. 

• Είναι υπεύθυνος για την αντιμετώπιση επιδημιών ή εν¬ 
δημιών λοιμωδών νοσημάτων. 

• Προχωρά στην ευαισθητοποίηση - εκπαίδευση γονε- 
ών: 

α. Με διαλέξεις σε ομάδες. 

β. Με ατομική συμβουλευτική μετά από αίτημα του γο¬ 
νέα ή του Βρεφονηπιοκόμου. Οι συναντήσεις γίνονται σε 
συνεργασία με τον Βρεφονηπιοκόμων του παιδιού. 

• Ευαισθητοποιεί επίσης τους παιδαγωγούς με: 
α. Ομαδικές συζητήσεις σε ειδικά θέματα. 

β. Ατομική συζήτηση σε ειδικά προβλήματα υγείας ή α¬ 
νάπτυξης, όπως απορρέουν από προβλήματα παιδιών. 

γ. Με σύγχρονες διαιτητικές απόψεις για την σωστή δια¬ 
τροφή των παιδιών. 

• Συνεργάζεται με την Διοίκηση του Σταθμού, τόσο σε 
θέματα που αφορούν την παιδαγωγική δουλειά, όσο και 
σε θέματα που αφορούν την ιατρική, με τάση οι απόψεις 
και στάσεις να συγκλίνουν και να ενοποιούνται και σχε¬ 
διάζει προγράμματα αγωγής υγείας των παιδιών των βρε¬ 
φονηπιακών τμήματων. 

γ) ΚΑΘΗΚΟΝΤΑ ΜΑΓΕΙΡΟΥ 
Μαγείρισσα ή Μάγειρας 

• Είναι υπεύθυνη/νος για το μαγειρείο και την επιμελη¬ 
μένη και έγκαιρη παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση ό¬ 
λων των όρων υγιεινής στους χώρους παρασκευής φα¬ 
γητού εισηγούμενη/νος κάθε σχετικό μέτρο. 

• Παραλαμβάνει καθημερινά από το Διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και υ¬ 
πογράφει το σχετικό δελτίο. 

• Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενη/νος 
για κάθε απώλεια ή αδικαιολόγητη καταστροφή. 

• Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

• Κατευθύνει την εργασία των βοηθών του εφόσον υ¬ 


πάρχουν ή και τραπεζοκόμων και είναι υπεύθυνος για την 
καλή λειτουργία του μαγειρείου. 

• Μεριμνά για την απόλυτο καθ/τα του μαγειρείου τρα¬ 
πεζαρίας ως επίσης και των διαφόρων σκευών. 

• Επίσης επιφέρει συμβουλευτική γνώμη για την ποιό¬ 
τητα και την κατηγορία των παραλαμβανομένων τροφί¬ 
μων. 

• Είναι υπεύθυνος για κάθε παράλειψη ή ανωμαλία 
στην λειτουργία του Μαγειρείου. 

• Φροντίζει για την επισκευή και συντήρηση των 
μηχ/τωντου μαγειρείου του Σταθμού. 

δ) ΚΑΘΗΚΟΝΤΑ ΤΡΑΠΕΖΟΚΟΜΟΥ 

• Φροντίζει τη διανομή του φαγητού, βοηθά το παιδα¬ 
γωγικό προσωπικό στη διανομή του φαγητού στα παιδιά 
και φροντίζει για τη συγκέντρωση των ειδών εστίασης με¬ 
τά το τέλος τους. Επίσης βοηθά τον μάγειρα ή την μαγεί¬ 
ρισσα στην προετοιμασία του φαγητού, καθώς και στην 
καθ/τα των ειδών εστιάσεως. 

• Είναι υπεύθυνος/νη για την συντήρηση και φύλαξη 
των ειδών εστιάσεως και ευθύνεται για κάθε απώλειά του. 

Προτείνει την λήψη κάθε μέτρου για την καλύτερη λει¬ 
τουργία της τραπεζαρίας. 

ε) ΚΑΘΗΚΟΝΤΑ ΚΑΘΑΡΙΣΤΡΙΩΝ 

• Εκτελούν τις εργασίες καθ/τας του Σταθμού. Χρησι¬ 
μοποιούν υλικά καθ/τας που παραλαμβάνουν από τον 
Διαχειριστή με υπηρεσιακό σημείωμα. 

• Επιμελούνται της καθ/τας των χώρων τόσο εντός του 
κτιρίου του Σταθμού όσο και της αυλής αυτού και προτεί¬ 
νουν την λήψη κάθε μέτρου για την αποτελεσματική 
καθ/τα όλων των χώρων του Σταθμού. 

• Σε περίπτωση μη ύπαρξης βοηθού μαγείρου - τραπε¬ 
ζοκόμου επιμελούνται την καθ/τα των ειδών εστιάσεως 
και των χώρων του Μαγειρείου. 

• Φροντίζουν την πλύση, στέγνωμα, σιδέρωμα των σε- 
ντονιών πετσετών κλπ. ειδών που χρησιμοποιεί ο Σταθμός 
έχοντας την ευθύνη της καλής λειτουργίας του πλυντηρί¬ 
ου, στεγνωτηρίου, ηλεκτρικής σκούπας και των λοιπών η¬ 
λεκτρικών συσκευών που χρησιμοποιούν. 

Β) ΤΜΗΜΑ ΒΡΕΦΟΝΗΠΙΟΚΟΜΙΑΣ 

α) ΚΑΘΗΚΟΝΤΑ ΠΡΟΪΣΤΑΜΕΝΗΣ ΒΡΕΦΟΝΗΠΙΟΚΟ¬ 
ΜΟΥ 

• Προγραμματίζει, συντονίζει, οργανώνει και εποπτεύ¬ 
ει την πορεία του Παιδαγωγικού έργου, σε συνεργασία με 
τους Βρεφονηπιακούς και στους επιστημονικούς συνερ¬ 
γάτες. 

• Συντάσσει το διαιτολόγιο του κάθε μήμα σε συνεργα¬ 
σία με την Παιδίατρο και εποπτεύει τη σωστή διατροφή 
των παιδιών σε συνεργασία με τον μάγειρα και τους βρε- 
φονηπικόμους. 

• Προγραμματίζει εποπτεύει και συντονίζει την καθα¬ 
ριότητα των εσωτερικών και εξωτερικών χώρων του 
Σταθμού σε συνεργασία με το προσωπικό καθαριότητας, 
καθώς επίσης του μαγειρείου. 

• Οργανώνει και διμορφώνει τους χώρους σύμφωνα με 
τις παιδαγωγικές ανάγκες σε συνεργασία με τους βρεφο¬ 
νηπιοκόμους. 

• Εμπλουτίζει τις παιδαγωγικές δυαντότητες απασχό¬ 
λησης των παιδιών με παιδαγωγικά υλικά, παιχνίδια και βι¬ 
βλία σύμφωνα με τις βασικές παιδαγωγικές προδιαγρα¬ 
φές και σε συνεργασία με τους παιδασγωγούς. 

• Τηρεί το βιβλίο παρουσίας των παιδιών και ενημερώ¬ 
νει αρμοδίους για τις καθηστερήσεις παιδιών στην προ¬ 
σέλευσή τους είτε στις απουσίες τους. 

• Εποπτεύει την εξέλιξη των παιδιών μέσω των φύλων 
παρατήρησης τα οποία συμπληρώνουν οι παιδαγωγοί κά¬ 
θε τρίμηνο. 

• Διοργανώνει τις τακτές και έκτακτες συναντήσεις παι¬ 
δαγωγών και γονέων σύμφωνα με τις αρχές της τακτικής 
ενημέρωσης των γονεών και όταν προκύψει ανάγκη ή 
πρόβλημα. 

• Διοργανώνει εορταστικές ενημερωτικές και πολιτι¬ 
στικές εκδηλώσεις σύ μφωνα με τις βασικές παιδαγωγικές 
αρχές και σε συνεργασία με τους παιδαγωγούς και τους 
επιστημονικούς συνεργάτες. 

• Αξιολογεί τους παιδαγωγούς βρεφονηπικοκόμους 
μέσω του φύλου αξιολόγησης, το οποίο έχει διαμορφω¬ 
θεί σύμφωνα με επιστημονικά κριτήρια αξιολόγησης παι¬ 
δαγωγών καθώς του λοιπού βοηθ. προσωπικού του σταθ¬ 
μού πλην του Διαχ/στού. 

• Πραγματοποιεί τις εγγραφές των νεών παιδιών και ε¬ 
νημερώνει τους γονείς σχετικά με την λειτουργία του 
Βρεφονηπιακού Σταθμού. 

• Σταθμίζει τις ανάγκες σε προσωπικό ή επιστημονι¬ 
κούς συνεργάτες και διαμορφώνει προτάσεις προς το Δι¬ 
οικητικό Συμβούλιο, σύμφωνα με επιστημονικά και αξιο¬ 
λογικά κριτήρια πρόσληψης. 

• Προβάλλει το παιδαγωγικό έργο και προάγει την ει¬ 
κόνα του Βρεφονηπιακού Σταθμού μέσα από σύγχρονες 
μεθόδους επικοινωνίας και προβολής, όπως η προβολή 
μέσω ηλεκτρονικής και έντυπης ενημέρωσης, η δημιουρ¬ 
γία εντύπου του Βρεφονηπιακού Σταθμού κλπ. όπως και 
μέσα από κάθε ενημερωτική, εορταστική και πολιτιστική 
εκδήλωση του Βρεφονηπιακού Σταθμού. 

β) ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ 

• Μεριμνούν για τις βασικές ανάγκες των νηπίων, όπως 
η ασφάλεια, η υγιεινή, η δαιτροφή, ο ύπνος. 

• Απασχόληση των νηπίων με βάση το ετήσιο αναλυτι¬ 
κό πρόγραμμα, το ποίο διαμορφώνουν σε συνεργασία με 
την Προϊσταμένη σε μηνιαίο, εβδομαδιαίο και ημερήσιο, 
λαμβάνοντας υπόψη τις ανάγκες, την ηλικία και την εξέλι¬ 
ξη των παιδιών. 

• Παρατηρούν και καταγράφουν την συμπεριφορά των 
παιδιών σε ατομικά φύλλα παρατήρησης ανά τακτά χρο¬ 
νικά διαστήματα (κάθε τρίμηνο). 

• Επικοινωνούν με τους γονείς και τον παιδίατρο όταν 
υπάρχει ανάγκη, δηλαδή: πρόβλημα υγείας του παιδιού, 
πρακτικές ανάγκες κλπ. και σε τακτά χρονικά διαστήματα, 
με βάση ένα ετήσιο πρόγραμμα επικοινωνίας, σε συνε- 
νόηση με την Προϊσταμένη. 

• Ευθύνονται γιατηνφύλαξηκαι διατήρηση σεκαλή κατάστα¬ 
ση των υλικών της τάξης τους και των κοινοχρήστων χώρων, μέ¬ 
σα στα πλαίσιατης φυσιολογικής φθοράς. 

• Κάθε μήνα διαμορφώνουν το παιδαγωγικό πρόγραμ¬ 
μα ανά ομάδες εργασίας, εκτός των ωρών εργασίας τους, 
σε συνεργασία με την Προϊσταμένη. 

• Απασχολούνται έξι (6) ώρες ημερησίως, σε πενθήμε¬ 
ρη εβδομαδιαία βάση. 

• Τοποθετούνται ως υπεύθυνες με βάση το δίπλωμα ή 
την επαγγελματική επίδοση, ώστε να φέρουν σε πέρας το 
συντοσνισμό του παιδαγωγικού έργου καθώς και την επι¬ 
κοινωνία με τους γονείς. 

• Φρονπ'ζουν για την σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του η¬ 
μερήσιου προγράμματος ανάλογα με την ηλικία και τις α¬ 
νάγκες τους. 

• Εισηγούνται τις ανάγκες εφοδιασμού των αιθουσών 


για την εφαρμογή του προγράμαμος με είδη (παιχνίδια, 
είδη καθ/τας). 

• Βοηθούν τ α φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν την δια¬ 
τροφή και καθ/τας τους, ενθαρρύνοντας την αυτοεξυπη¬ 
ρέτησή τους. 

• Αναρτά σε εμφανές σημείο του Σταθμού το πρό¬ 
γραμμα διατροφής και ενημερώνει οχετικώς τους γονείς. 

• Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότη¬ 
τες για να αναπτύξουν την προσωπικότητά τους επιδιώ¬ 
κοντας συνεχώς να δημιουργήσουν σ’ αυτά ικανότητα συ¬ 
γκέντρωσης αυτενέργειας, εμπιστοσύνης στον εαυτό 
τους και στις προσωπικές δυνατότητές τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείρηση των παιδιών (εκφοβισμός, σωματική ποι¬ 
νή). 

γ) ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 

Βοηθάει για όλες τις εργασίες τους Βρεφονηπιοκόμους 
του Σταθμού και για όλα τα καθήκοντά τους όπως ανα¬ 
γράφονται στην προηγούμενη παράγραφο. 

Επίσης εκτελεί τις οδηγίες από τους Βρεφονηπιοκόμους. 

Σε περίπτωση απουσία του προσωπικού (Βρεφονηπιο¬ 
κόμων) αντικαθιστά αυτούς απευθυνόμενη στον υπεύθυ¬ 
νο Διαχ/στή του Σταθμού για βοήθεια και υποστήριξη. 

Άρθρο 9ο 

Πρόσληψη Προσωπικού στο Σταθμό με σύμαβση εργα¬ 
σίας ιδιωτικού δικαίου ορισμένου χρόνου για την κάλυψη 
εποχιακών, παροδικών και πρόσκαιρων αναγκών(άρθρο 
18 παρ. 12 του Ν. 2503/97). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του 
Ν. 2190/94. 

Ο αριθμός των απασχολουμένων με αυτή τη σχέση κα¬ 
θορίζεται ως κάτωθι: 

• Τριών (3) θέσεων βρεφονηπιοκόμων κατηγορίας (ΤΕ). 

• Δύο (2) θέσεων βιηθών βρεφονηπιοκόμων κατηγο¬ 
ρίας (ΔΕ). 

• Μίας (1) θέσης Μάγειρα κατηγοράις (ΔΕ). 

• Δύο (2) θέσεων καθαριστριών κατηγορίας (ΥΕ). 

• Μίας (1) θέσης τραπεζοκόμου κατηγορίας (ΥΕ). 

• Όσον αφορά τέλος τις οικονομικές προϋποθέσεις 
που θέτει η νομοθεσία για την σύσταση κάθε νέας τακτι¬ 
κής θέσης στον ΟΕΥ (άρθρο 8 παρ. 5 Ν. 2307/95) δεν έ¬ 
χουν εφαρμογή για την σύσταση των θέσεων του προσω¬ 
πικού με σύμβαση εργασίας ιδιωτικού δικαίου ορισμένου 
χρόνου, διότι αυτές δεν θεωρούνται από το Σύνταγμα θέ¬ 
σεις τακτικού προσωπικού. 

• Τα καθήκοντά τους ορίζονται ως των τακτικών υπα- 
λήλων που προβλέπονται στον Οργανισμό. 

Άρθρο 10ο 

Πρόσληψη ιατρού με σύμβαση εργασίας μίσθωσης έρ¬ 
γου γαι το χρονικό διάστημα λειτουργίας του Σταθμού 
προβλέπεται: 

• Μία (1) θέση ιατρού - παιδιάτρου κατηγορίας (ΠΕ). 

Τα καθήκοντά του ορίζονται στο άρθρο 8 του Οργανι¬ 
σμού. 

Άρθρο 11ο 

Η Επιλογή της προϊσταμένης του τμήματος Βρεφονη- 
πιοκομίας θα γίνεται σύμφωνα, με το άρθρο 36 του Ν. 

2190/94 ο δε κλάδος από τον οποίο θα προέρχεται θα εί¬ 
ναι ο κλάδος ΤΕ9 Βρεφονηπιοκόμων. 

Η δε αναπλήρωσή της θα γίνεται σύμφωνα με τις διατά¬ 
ξεις του άρθρου 36 του Ν. 2190/94 σε συνδυασμό με το 
άρθρο 13 του Ν. 1586/86. 

Άρθρο 12ο 

Με απόφαση του προέδρου του Διοικητικού Συμβουλί¬ 
ου κατανέμεται το προσωπικό για την εύρυθμη λειτουρ¬ 
γία των γραφείων και λοιπών υπηρεσιών του Βρεφονη¬ 
πιακού Σταθμού. 

Άρθρο 13ο 

Ο τρόπος λειτρουγίας των γραφείων και γενικά της υ¬ 
πηρεσίας, στις ιδιαίτερες λεπτομέρειές τους, θα καθορί¬ 
ζονται με ειδικούς κανονισμούς, που θα ψηφίζονται από 
το Διοικητικό Συμβούλιο του νομικού προσώπου. 

Ο παρών Οργανισμός σε περίπτωση κενού είναι δυνα¬ 
τόν να συμπληρώνεται με απόφαση του Διοικητικού Συμ¬ 
βουλίου. 

Από τις διατάξεις της παρούσης προκαλείται δαπάνη 
εις βάρος του προϋπολογισμού του Δήμου Κερατσινίου 
ύψους 40.000.000 δρχ. για το έτος 1999 και εντεύθεν. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 19 Φεβρουάριου 1999 

Με εντολή Γεν. Γραμμ. Περιφέρειας 
Ο Διευθυντής 
ΝΙΚ. ΚΕΑΑΛΗΣ 

-♦- 

( 2 ) 

ΑΠΟΦΑΣΙΣ 41/1998 

Ίδρυση και λειτουργία Σχολής Βυζαντινής Αγιογραφίας 
και Ψηφιδωτού εις τους χώρους του Ιερού Ενοριακού 
Ναού Κοιμήσεως της Θεοτόκου Ρεθύμνου. 

Ο ΜΗΤΡΟΠΟΛΙΤΗΣ 
ΡΕΘΥΜΝΗΣ ΚΑΙ ΑΥΛΟΠΟΤΑΜΟΥ 

Έχοντας υπ’ όψιν: α) τας διατάξεις των άρθρων 23 και 
27 του Ν. 4149/1961 «Περί Καταστατικού Χάρτου της εν 
Κρήτη Ορθοδόξου Εκκλησίας», β) την μεγάλην καλλιτε¬ 
χνικήν και εθνικήν αξίαν της πατρώας τέχνης ιστορήσεως 
βυζαντινών εικόνων και ψηφιδωτών και γ) το γεγονός ότι 
από τις διατάξεις της αποφάσεως δεν προκαλείται δαπά¬ 
νη εις βάρος του Κρατικού Προϋπολογισμού, αποφασί- 
ζομεν: 

1. Την ίδρυσιν και λειτουργίαν Σχολής Βυζαντινής Αγιο¬ 
γραφίας και Ψηφιδωτού εις τους χώρους του ιερού ενο- 
ριακού ναού Κοιμήσεως της Θεοτόκου Ρεθύμνου, επίτω 
σκοπώ της αναπτύξεως του ενδιαφέροντος δια την πα¬ 
ραδοσιακήν εκκλησιαστικήν τέχνην της ιστορήσεως βυ¬ 
ζαντινών εικόνων και κατασκευής ψηφιδωτών την διδα¬ 
σκαλίαν αυτής υπό ειδημόνων και την υποβοήθησιν των 
ενδιαφερομένων εις την προσέγγισιν του βαθυτέρου πε¬ 
ριεχομένου της Ορθοδόξου Θεολογίας της Εικόνος. 

2. Τα της διοικήσεως και λειτουργίας της εν λόγω Σχο¬ 
λής, ήτις τελεί υπό την εποπτείαντης καθ’ ημάς Ιεράς Μη- 
τροπόλεως καθορίζονται υπό ιδιαιτέρου Κανονισμού. 

Η παρούσα να δημοσιευθή εις την Εφημερίδα της Κυ¬ 


βερνήσεως και εις το δελτίον «Εκκλησία» της Εκκλησίας 
της Ελλάδος. 

Ρέθυμνο, 30 Νοεμβρίου 1998 
Ο Μητροπολίτης 

ίΟ Ρεθύμνης και Αυλοποτάμου ΑΝΘΙΜΟΣ 


ΚΑΝΟΝΙΣΜΟΣ ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ 
ΣΧΟΛΗΣ ΒΥΖΑΝΤΙΝΗΣ ΑΓΙΟΓΡΑΦΙΑΣ ΚΑΙ ΨΗΦΙΔΩΤΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΡΕΘΥΜΝΗΣ ΚΑΙ ΑΥΛΟΠΟΤΑΜΟΥ 

Αρθρον1 

Με την υπ’ αριθμ. 41/30.11.1998 Πράξη του Σεβ. Μη¬ 
τροπολίτη Ρεθύμνης και Αυλοποτάμου ΑΝΘΙΜΟΥ ιδρύε¬ 
ται Σχολή υπό τον τίτλο «Σχολή Βυζαντινής Αγιογραφίας 
και Ψηφιδωτού της Ιεράς Μητροπόλεως Ρεθύμνης και 
Αυλοποτάμου» με τόπο λειτουργίας της εις τον Ιερό Ναό 
Κοιμήσεως της Θεοτόκου Μασταμπά της πόλεως του Ρε¬ 
θύμνου. 

Άρθρο 2 

Σκοποί της Σχολής είναι: α) η ανάπτυξη του ενδιαφέρο¬ 
ντος για την εκκλησιαστική τέχνη της ιστορήσεως βυζα¬ 
ντινής τεχνοτροπίας εικόνων και της κατασκευής ψηφι¬ 
δωτών, β) η μύηση των ενδιαφερομένων στη Θεολογία και 
την τέχνη της εικονογραφίας της ορθοδόξου παραδόσε- 
ώς μας, και γ) η ανάδειξη υπευθύνως καταρτισμένων α- 
γιογράφων και κατασκευαστών ψηφιδωτών για την κάλυ¬ 
ψη των υφισταμένων αναγκών στην 1. Μητρόπολη μας 
και εκτός αυτής. 

Άρθρο 3 

Μέσα επιτεύξεως των παραπάνω σκοπών είναι: α) η υ¬ 
πεύθυνη από ειδήμονες διδασκαλία της τέχνης και της 
Θεολογίας της βυζαντινής εικόνας και του ψηφιδωτού σε 
θεωρητικό και πρακτικόν επίπεδο, β) η προβολή του με¬ 
γαλείου της παραδοσιακής εικονογραφίας και ψηφιδο¬ 
γραφίας ως πολυτίμου θησαυρού και ιεράς παρακαταθή¬ 
κης της Ορθοδόξου Εκκλησίας μας με διάφορες εκδηλώ¬ 
σεις, διαλέξεις εκθέσεις και άλλα πρόσφορα μέσα και γ) 
η θεωρητική έρευνα και δημοσιοποίηση των επιτευγμά¬ 
των της για την εξέλιξη της εικονογραφίας και ψηφιδο¬ 
γραφίας στην Κρήτη και γενικότερα: 

Άρθρο 4 

Πόροι της Σχολής είναι: α) τα καταβαλλόμενα από τους 
ενδιαφερομένους ως δικαίωμα εγγραφής και δίδακτρα 
ποσά, που καθορίζονται από το εκάστοτε Διοικητικό Συμ¬ 
βούλιο, β) κάθε μορφής δωρεά η επιχορήγηση από το Δη¬ 
μόσιο, Νομικά Πρόσωπα Δημοσίου ή Ιδιωτικού Δικαίου 
και Ιδιώτες και γ) η ετήσια εισφορά της Ιεράς Μητροπό¬ 
λεως Ρεθύμνης και Αυλοποτάμου, όπως αυτή καθορίζε¬ 
ται από το Μητροπολιτικό Συμβούλιο. 

Άρθρο 5 

1) Η Σχολή τελεί υπό τη γενικήν εποπτεία του εκάστοτε 
Μητροπολίτη Ρεθύμνης και Αυλοποτάμου και διοικείται α¬ 
πό πενταμελές Διοικητικό Συμβούλιο, το οποίον απαρτί¬ 
ζεται από: α) τον εκάστοτε Πρωτοσύγκελλον η Γ ενικόν 
Αρχιερατικόν Επίτροπο της Ιεράς Μητροπόλεως ως πρό¬ 
εδρο, β) ένα Εφημέριο του ι. ενορ. ναού Κοιμήσεως της 

Θεοτόκου Μασταμπά Ρεθύμνου και γ) τρεις ευυπολή¬ 
πτους λαϊκούς συνεργάτες της Ιεράς Μητροπόλεως. Οι 
τέσσερις τελευταίοι διορίζονται με απόφαση του Σεβ. Μη¬ 
τροπολίτη. 

2) Η θητεία του Διοικητικού Συμβουλίου είναι τριετής 
και άμισθη. Εάν μέλος αυτού δεν ανταποκρίνεται στις 
προσδοκίες της Εκκλησίας, αντικαθίσταται και πριν από 
τη λήξη της θητείας του με αιτιολογημένην απόφαση του 
Μητροπολίτη. 

3) Η Σχολή εκπροσωπείται ενώπιον κάθε Αρχής από τον 
Πρόεδρο του Διοικητικού Συμβουλίου η από μέλος αυτού 
ειδικά εξουσιοδοτημένου από το Διοικητικό Συμβούλιο 
για τον σκοπόν αυτόν. 

Άρθρον 6 

Το Διοικητικό Συμβούλιο επιλέγει τον εκάστοτε Διευθυ¬ 
ντή και τους Καθηγητές της Σχολής. Τόσο στον Διευθυ¬ 
ντήν, όσο και στους Καθηγητές χορηγείται αντιμισθία, το 
ύψος της οποίας καθορίζεται από το Μητροπολιτικό Συμ¬ 
βούλιο μετά από σχετική εισήγηση του Διοικητικού Συμ¬ 
βουλίου της Σχολής. 

Άρθρον 7 

Η Σχολή δεν έχει δική της διαχείριση. Οι εισπράξεις της 
και οι δαπάνες λειτουργίας της γίνονται με Γραμμάτια Ει- 
σπράξεως και Εντολές Πληρωμής της Ιεράς Μητροπόλε¬ 
ως. 

Άρθρον 8 

1) Η Σχολή ολοκληρώνει το πρόγραμμα της σε δύο χρό¬ 
νια σπουδών. 

Κάθε έτος περιλαμβάνει δύο αυτοτελή εξάμηνα, το 
πρώτον από 1ης Οκτωβρίου έως 15ης Φεβρουάριου και 
το δεύτερον από 16ης Φεβρουάριου έως 30ης Ιουνίου. 
Κάθε εξάμηνο περιλαμβάνει 16 εβδομάδες εκπαιδεύσε- 
ως και κάθε εβδομάδα 9 ώρες απογευματινής διδασκα¬ 
λίας. 

2) Η φοίτηση χαρακτηρίζεται ως επαρκής, εφόσον ο κα¬ 
ταρτιζόμενος δεν εσημείωσεν αριθμόν απουσιών μεγα¬ 
λύτερο του 20% του συνόλου των ωρών διδασκαλίας κά¬ 
θε μαθήματος. Σε κάθε άλλη περίπτωση ο καταρτιζόμε¬ 
νος υποχρεούται να παρακολουθήσει τα μαθήματα, στα 
οποία η φοίτησή του υπήρξεν ανεπαρκής χωρίς δικαίωμα 
εγγραφής στο επόμενο εξάμηνον. 

3) Οι εγγραφές πραγματοποιούνται δέκα τουλάχιστον 
ημέρες πριν από την έναρξη του πρώτου εξαμήνου. Οι 
ενδιαφερόμενοι υποβάλλουν: α) αίτηση εγγραφής, β) α- 
ντίγραφον απολυτηρίου Αυκείου ή Γυμνασίου και γ) φω¬ 
τοτυπία των δύο όψεων της αστυνομικής τους ταυτότη¬ 
τας. Της εγγραφής προηγείται προκαταρκτική δοκιμασία 
των υποψηφίων στο ελεύθερο σχέδιο και την αντιγραφήν 
εικόνας από πρωτότυπον, ώστε να φανεί η δεξιότητα των 
ενδιαφερομένων. Για την τελικήν επιλογή των υποψηφίων 
αποφαίνεται Ειδική Επιτροπή, οριζομένη από το Διοικητι¬ 
κό Συμβούλιο της Σχολής. 

4) Η αξιολόγηση των σπουδαστών της Σχολής γίνεται 
κατά μάθημα στο τέλος κάθε έτους από τον Σύλλογο των 
διδασκόντων. 

Άρθρον 9 

Τα διδασκόμενα στη Σχολή μαθήματα είναι κυρίως: α) 
Θεολογία της Εικόνας, β) Ιστορία της Τέχνης, γ) Ελεύθε¬ 
ρο Σχέδιο, δ) Τέχνη της Εικόνας και ε) Τέχνη του Ψηφι¬ 
δωτού. Πέραν τούτων το Διοικητικό Συμβούλιο μπορεί να 


αποφασίσει για τη διδασκαλία και άλλων μαθημάτων, ό¬ 
πως Στοιχείων, Χρωματολογίας, Γ ραφής και Διακοσμητι- 
κής, Συντηρήσεως της Εικόνας και του Ψηφιδωτού κ.α. 

Άρθρον10 

1) Ο Διευθυντής της Σχολής είναι υπεύθυνος για την εύ¬ 
ρυθμη λειτουργία της και εισηγείται στο Διοικητικό Συμ¬ 
βούλιο κάθε θέμα, που σχετίζεται με τα μαθήματα, το ω- 
ράριον εργασίας, τους σπουδαστές, τους τίτλους σπου¬ 
δών και γενικότερα με την αναβάθμιση και προβολή της. 

2) Οι Καθηγητές καταρτίζουν με ένθεο ζήλο τους σπου¬ 
δαστές και αποφεύγουν ενέργειες, που μπορούν να βλά¬ 
ψουν το κύρος της Σχολής και την ομαλή λειτουργία της. 

3) Όλο το διδακτικό προσωπικό της Σχολής συμπαρί- 
σταται στο ποιμαντικόν έργο της Ιεράς Μητροπόλεως. Με 
την επιστημονική προσφορά και το ήθος του συμβάλλει 
στην εκκλησιολογική διαπαιδαγώγηση των σπουδαστών 
και στην καλλιέργεια του πνεύματος συνεργασίας και σε¬ 
βασμού προς τον Ιερό Κλήρο, τον οποίο καλούνται να 
βοηθήσουν στο πολυεύθυνον έργο του. 

Άρθρον11 

Η Σχολή έχει δική της κυκλική σφραγίδα με Σταυρό στο 
κέντρο και σε δύο κύκλους τις ενδείξεις: «ΙΕΡΑ ΜΗΤΡΟ- 
ΠΟΆΙΣ ΡΕΘΥΜΝΗΣ ΚΑΙ ΑΥΑΟΠΟΤΑΜΟΥ» και «ΣΧΟΛΗ 
ΒΥΖΑΝΤΙΝΗΣ ΑΓΙΟΓΡΑΦΙΑΣ ΚΑΙ ΨΗΦΙΔΩΤΟΥ». 

Άρθρον 12 

Για κάθε θέμα, που δεν ρυθμίζεται από τον παρόντα Κα¬ 
νονισμόν, αποφασίζει το Διοικητικό Συμβούλιο της Σχο¬ 
λής. 

Άρθρον13 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως και στο 
δελτίον «Εκκλησία» της Εκκλησίας της Ελλάδος. 

-♦ - 

Αριθ. 6153 (δις) (3) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΙΡΗΑ 03. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 6153 και 6154/17.2.99του ΕΟΦ 
χορηγήθηκε βάσει των διατάξεων του άρθρ. 3 παρ. 1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΑίΡΗΑ ϋ3. 

Δραστική ουσία: ΑΙ.ΡΑΟΑΙ.ΟΙΟΟΙ. 

Μορφή: ΚΑΨΟΥΛΕΣ ΜΑΛΑΚΕΣ 0.25ΜΩΘ/ΟΑΡ & 1Μ- 
ΟΘ/ΟΑΡ 

Δικαιούχου σήματος: ΤΕ\/Α ΡΗΑΒΜΑ Β.ν.ΗΟΙΙΑΝϋ 

Υπεύθυνου κυκλοφορίας: Π. Ν. ΓΕΡΟΛΥΜΑΤΟΣ ΑΕΒΕ. 

Αθήνα, 17 Φεβρουάριου 1999 

Ο Πρόεδρος 
ΓΕΡ. ΚΑΒΒΑΔΙΑΣ 

- «- 

Αριθ. 5717 (δις) (4) 

Ανάκληση άδειας κυκλοφορίας φαρμακευτικού ιδιο¬ 
σκευάσματος (προϊόντος αίματος) ΘΑΜΜΑ Ν/ΕΝΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 5717/15.2.99 του ΕΟΦ ανακλή¬ 
θηκε, βάσει των διατάεξων του άρθρ. 5 της Κοινής Υ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2969 


πουργικής Απόφασης Α6/9392/91, η άδεια κυκλοφορίας 
του φαρμακευτικού ιδιοσκευάσματος (προϊόντος αίμα¬ 
τος) ΟΑΜΜΑΝ/ΕΝΙΝ. 

Δραστική ουσία: ΙΜΜυΝΟΟΙΟΒϋϋΝ ΗΕΙΜΑΝ ΝΟΒ- 
ΜΑΙ. 

Μορφή: Ενέσιμο λυόφιλο 2.5 9Λ/ΙΑ1. 

Υπεύθυνου κυκλοφορίας: ΓΕΡΟΛΥΜΑΤΟΣ Π. Ν. ΑΕΒΕ 

Διότι: πρόκειται για προϊόν παρασκευής προηγούμενης 
γενιάς και έχει εκδοθεί άδεια κυκλοφορίας στο νέο προϊ¬ 
όν ΘΑΜΜΑ νΕΝΝΙΝ Ρ της εταιρείας Π.Ν. ΓΕΡΟΛΥΜΑ- 
ΤΟΣ, με το ίδιο δραστικό συστατικό το οποίο περιλαμβά¬ 
νει προσθήκη στην παραγωγική διαδικασία του σταδίου 
της παστερίωσης στη διαδικασία απομάκρυνσης / αδρα- 
νοποίησης ιών. 

Αθήνα, 12 Φεβρουάριου 1999 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 3539 (δις) (5) 

Χορήγηση άδειας κυκλοφορίας φαρμακευτικού ιδιο¬ 
σκευάσματος (προϊόντος αίματος) ΘΑΜΜΑ νΕΝΙΝ Ρ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 3539/12.2.99 του ΕΟΦ χορηγή¬ 
θηκε, βάσει των διατάεξων του άρθρ. 3 παρ. 1 της Κοινής 
Υπουργικής Απόφασης Α6/9392/91, η άδεια κυκλοφορίας 
του φαρμακευτικού ιδιοσκευάσματος (προϊόντος αίμα¬ 
τος) ΘΑΜΜΑ νΕΝΙΝ Ρ. 

Δραστική ουσία: ΙΜΜΙΙΝΟΘΕΟΒυΐ-ΙΝ ΗΙΙΜΑΝ ΝΟΒ- 
ΜΑΕ 

Μορφή: Ενέσιμο λυόφιλο 2.5 9Λ/ΙΑΕ 

Δικαιούχος σήματος: ΟΕΝΤΕΟΝ ΡΗΑΒΜΑ ΘΜΒΗ ΓΕΡ¬ 
ΜΑΝΙΑ 

Υπεύθυνου κυκλοφορίας: ΓΕΡΟΛΥΜΑΤΟΣ Π. Ν. ΑΕΒΕ 
Αθήνα, 12 Φεβρουάριου 1999 

Ο Πρόεδρος 
ΓΕΡ. ΚΑΒΒΑΔΙΑΣ 


Αριθ. 2457 (δις) (6) 

Χορήγηση άδειας κυκλοφορίας ραδιοφαρμακευτικού 
σκευάσματος ΡΕΒΒΙΟ (59 Ρβ) ΟΙΤΒΑΤΕ ΙΝϋΒΟΤΙΟΝ 
ΒΡ/ΝΥΟΟΜΕϋ ΑΜΕΒ3ΗΑΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 2457/18.2.99 του ΕΟΦ χορηγή¬ 
θηκε, βάσει των διατάξεων του άρθρ. 3 της Κοινής Υ¬ 
πουργικής Απόφασης Α6/3114/92, η άδεια κυκλοφορίας 
του ραδιοφαρμακευτικού σκευάσματος ΡΕΒΒΙΟ (59 Ρβ) 
ΟΙΤΒΑΤΕ ΙΝϋΕΟΤΙΟΝ ΒΡ/ΝΥΟΟΜΕΩ ΑΜΕΒ3ΗΑΜ. 
Δραστική ουσία: ΡΕΒΒΙΟ (59 Ρβ) ΟΙΤΒΑΤΕ. 

Μορφή: Ενέσιμο διάλυμα 3.7 ΜΒη/πι.Ι 
Δικαιούχος σήματος: ΝΥΟΟΜΕϋ ΑΜΕΒ3ΗΑΜ ΡΙΟ 
ΕΝΘΕΑΝϋ. 

Υπεύθυνου κυκλοφορίας: ΝΥΟΟΜΕϋ ΗΕϋ_Α5 8Α. 
Αθήνα, 18 Φεβρουάριου 1999 

Ο Πρόεδρος 
ΓΕΡ. ΚΑΒΒΑΔΙΑΣ 

-Φ- 

Αριθ, 4663/ΔΙΣ (7) 

Χορήγηση άδειας κυκλοφορίας κτηνιατρικού φαρμακευ¬ 
τικού προϊόντος ΤΕΤΒΑΡΑΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση μας με αρ. 4663/5.2.99 του ΕΟΦ χορη¬ 
γήθηκε, βάσει των διατάξεων του άρθρ. 6 της Κοινής Υ¬ 
πουργικής Απόφασης 310584/98, η άδεια κυκλοφορίας 
του κτηνιατρικού φαρμακευτικού προϊόντος ΤΕΤΒΑΡΑΟ. 

Δραστικές ουσίες: ΟΗίΟΒΟΤΕΤΒΑΟΥΟϋΝΕ ΗΥ- 
ϋΒΟΟΗΕΟΒΙΟΕ 
Μορφή: Φαρμακούχο πρόμιγμα 
Δικαιούχος σήματος: ΑΘΒΟ5ΕΕ0 ΑΕ 
Υπεύθυνου κυκλοφορίας: ΑΘΒΟΒΕΕϋ ΑΕ 

Αθήνα, 5 Φεβρουάριου 1999 

Ο Πρόεδρος 
ΓΕΡ. ΚΑΒΒΑΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ϊιΙΙρ: νννννν.θ Ι.ρΓ 
ΙΝΤΕΡΝΕΤ: ΙιοΙ.ςΓ 
β-ιτΐ3ίΙ: ηνβδ @ ΗοΙ· 9 Τ 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531)22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη ! 




(0251)46 888/47 533 


ΤΙΜΗ ΦΥΛΛΩΝ ' Με ΧΡ ι 8 σελίδε£ 5 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ π ά 8 σε \(δ ε ς και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

. 


Κ.Α.Ε. Προϋπολογισμού 

Κ.Α.Ε. εσόδου υπέρ 



2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 » . 

Αναπτυξιακών Πράξεων (Τ.Α.Π.Σ.) 


30.000 >■ . 

1.500 » . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου, 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



! Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 

ϋ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






























